Qorti tal-Magistrati (Malta) Bhala Qorti ta' Gudikatura Kriminali Magistrat Dr. Doreen Novak Camilleri LL.D. Illum 23 ta' Ottubru, 2020 Il-Qorti Rat l-akkuzi migjuba kontra l-imsemmi Carmelo Francesco a ta' 37 sena, iben Pietro u Graziella Anastasio, imwieled ġewwa L-Imsida nhar it-02/04/1983 u residenti fil-fond 56, St. Anthony, Triq is-Sliem, Marsaskala u detentur tal-karta ta' l-identita 874124A Akkuzat talli nhar id-19 ta' Ottubru, 2020 ghal ħabta ta' 18:30hrs bejn ġewwa Marsaskala Volontarjament ikkaġuna ħsara fil-ġisem jew fis-saħħa, u ċioe' offiża ta' natura ħafifa ta' importanza żghira fuq il-persuna ta' Francesca Cachia Gili, hekk kif iċċertifika Dr. Ylenia Chakour (Med Reg 4631) mill-isptar Mater Dei. Bla ordni skond il-ligi ta' l-awtorita' kompetenti, u barra mill-kazijiet li fihom il-ligi taghti s-setgħa lill-privat li tarresta lill-hati, arresta, zamm jew issekwestra lil omm it-tfal tieghu u cioe' Francesca Cachia Gili kontra l- volonta' taghha. Volontarjament ħassar jew għamel ħsara jew għarraq ħwejjeg ħaddiehor, mobbli jew immobbli u cioe' mobile phone, liema ħsara tammonta ghal anqas minn €2,500 għad-dannu ta' Francesca Cachia Gili. Insulenta, hedded jew inġurja bi kliem jew b'mod ieħor lil Francesca Cachia Gili. Għamel inġurji jew theddid mhux imsemmijja band'oħra fil-kodiċi kriminali jew, jekk kien ipprovokat , inġurja b'mod li ħareg barra mill- limiti tal-provokazzjoni Il-Qorti giet mitluba li toħroġ ordni ta' protezzjoni, inkluża fil-mori tal-kawża kontra Carmelo Francesco a a benefiċju ta' Francesca Cachia Gili u 'l- familjari tagħha u dan fit-termini tal-artikolu 412Ċ tal-Kapitolu 9 tal-Liġijiet ta Malta. Il-Qorti giet mitluba wkoll f'każ ta' ħtija, sabiex tipprovdi għall-persuni ta' Francesca Cachia Gili jew sabiex tinżamm il-bon ordni pubbliku, flimkien mal- lil Carmelo Francesco a piena applikabbli għar-reat, b'obbligazzjoni tiegħu nnifsu taħt penali ta' somma ta' flus li tiġi iffissata mill- Qorti billi tapplika l-artikoli 383 et seq tal-Kapitolu 9 tal-Liġijijet ta' Malta, għal zmien li tħoss xieraq, Rat li l-imputat ammetta l-imputazzjonijiet migjuba kontra tieghu u kkonferma din l-ammissjoni anke wara li l-Qorti taghtu zmien jikkunsidra l-pozizzjoni tieghu. Semghet it-trattazzjoni dwar il-piena. Rat l-atti processwali. Ikkunsidrat L-imputat ammetta l-imputazzjonijiet migjuba kontra tieghu; dawn ghalhekk huma sodisfacjentement pruvati. Illi dwar il-piena l-Qorti hadet in konsiderazzjoni n-natura tar-reati li taghhom qed jinstab hati l-imputat u l-fedina penali tieghu, hadet in konsiderzzjoni ukoll il-koperazzjoni tieghu mal-pulizija, u l-ammissjoni f'l-aktar stadju bikri ta' dawn il-proceduri. Ghal dawn il-motivi l-Qorti, wara li rat l-artikoli 214, 221(3), 222(a) u 202(h), 86 u 87, 325(1)(b), (338(dd), 339(1)(d), u 339(1)(e) tal-Kapitolu 9 tal-Ligijiet ta' Malta, fuq ammissjoni ssib lill-imputat hati ta'l-imputazzjonijiet kollha migjuba kontra tieghu u tikkundannah sena (1) prigunerija li b'applikazzjoni ta'l-artikolu 28A tal-Kapitolu 9 tal-Ligijiet ta' Malta qed jigu sospiezi ghal perjodu ta' tlett snin. In oltre u b'applikazzjoni ta' l-artikolu 382A u 412C ta' l-istess Kapitolu 9 sa biex tipprovdi ghas-sigurta ta' l-imsemmija Francesca Cachia Gili qed tpoggi lill-imputat taht Ordni ta Trazzin ghal perjodu ta' tlett snin bil-kundizzjonijiet elenkati f'l-ordni mghoti kontestwalment. Il-Qorti spjegat lil-imputat fi kliem ordinarju l-import ta' din is-sentenza u bil- konsegwenzi jekk l-imputat jikkommetti reat iehor fi zmien tlett snin.